open-index/open-wikipedia-markdown huggingface dataset:
Vere Gordon Childe

**Vere Gordon Childe** (født 14. april 1892 i Sydney, Australia, død 19. oktober 1957 i Greater Blue Mountains i New South Wales, Australia), var en australsk arkeolog, mest kjent for utgravningen av en unik neolittisk boplass ved Skara Brae på Orknøyene, Skottland. Innenfor arkeologisk teori hadde han et marxistisk ståsted, noe som påvirket hans ideer om forhistorien. Childe er også kjent for å stå bak bak konseptene om Den neolittiske revolusjonen og Den urbane revolusjonen, og han var en av de første arkeologene som forsøkte å sette arkeologiske oppdagelser inn i en større europeisk og verdensomspennende kontekst. 

Childe var bosatt i Europa mellom 1921 og 1956. Han var ansatt som professor i arkeologi ved Universitetet i Edinburgh fra 1927 til 1946 og i London mellom 1946 og 1956.

## Publikasjoner
* *The Dawn of European Civilization* (1925)
* *The Danube in Prehistory* (1929)
* *The Bronze Age* (1930)
* *New Light on the Most Ancient East* (1935)
* *Prehistory of Scotland* (1935)
* *Man Makes Himself* (1936, andre utgave i 1951)
* *Prehistoric communities of the British Isles* (1940, andre utgave i 1947)
* *What Happened in History* (1942)
* *Progress and Archaeology* (1944, 1945)
* *History* (1947)

## Se også
* Kulturhistorisk arkeologi
* Marxistisk arkeologi

## Referanser
Tommy Smith

**Tommy Smith** er navnet til flere personer:

* Tommy Smith (1945) (1945–2019), tidligere engelsk fotballspiller, best kjent fra Liverpool FC.
* Tommy Smith (1980) (f.1980), nåværende engelsk fotballspiller i Watford FC.
* Tommy Smith (1990) (f.1990), nåværende newzealandsk fotballspiller i Ipswich Town FC.
* Tommy Smith (1992) (f.1992), nåværende engelsk fotballspiller i Stoke City FC.
* Tommie Smith (f. 1944), amerikansk friidrettsutøver.
LeBron James

**LeBron Raymone James** (født 1984) er en amerikansk basketballspiller i NBA for Los Angeles Lakers og USAs herrelandslag i basketball.

James er en 206 cm høy small forward. Allerede da han var tolv år gammel kom det profesjonelle basketballspeidere for å se ham spille; han hadde ord på seg for å være den beste sjetteklassingen i landet. Som 15-/16-åring var han velkjent i USA, og så mange kom for å se ham spille highschoolbasket at kampene måtte flyttes til en større hall. Som 19-åring signerte han en avtale med Nike på 90 millioner dollar. Senere inngikk han en avtale med Rebook verdt 115 millioner dollar, men i 2003 sa han opp avtalen med Rebook for å inngå en ny avtale med Nike.

## NBA-karriere
Da han begynte å spille i NBA som 18-åring satte han straks flere rekorder; han var den yngste som oppnådde 500 målgivende pasninger (og slo da Magic Johnsons gamle rekord), den yngste som skåret  poeng i karrieren (slo Kobe Bryants gamle rekord), og den yngste som skåret 50 poeng i én kamp. Som 20-åring var han en av ligaens aller beste spillere.

I 2005/2006-sesongen avgjorde han en rekke kamper helt mot slutten av spilletiden. Han hadde dermed en stor del av æren for at laget hans, Cavaliers, kom til semifinalen i NBA-sluttspillet i avdelingen Eastern Conference. I semifinalen ble Cavaliers slått av Detroit Pistons i en best-av-syv-kamper-serie. Pistons trengte alle de syv kampene for å slå ut Cavaliers. Under NBA-sluttspillet i 2006 ble han blant annet den første til å klare en trippel-dobbel i sin første sluttspillkamp, og den første som skåret 40 poeng eller mer i sin bortedebut i sluttspillet.

Det var mange spekulasjoner om hvorvidt James ville fortsette karrieren sin hos Cleveland etter 2009/2010-sesongen, siden kontrakten hans løp ut etter den sesongen. Det ble diskutert om han heller ville satse på New York Knicks, Brooklyn Nets, Chicago Bulls og Miami Heat. Flere andre superstjerner hadde også kontrakter som utløp etter 2009/2010- sesongen, blant andre Dwyane Wade, Chris Bosh, Dirk Nowitzki og Amar'e Stoudemire, men LeBron var den mest ettertraktede spilleren, ettersom han hadde vunnet NBA Most Valuable Player-prisen to år på rad.

## Uttalelser om Kina og Hongkong
I oktober 2019 havnet en del amerikanske firmaer i søkelyset for å ha drevet med selv-sensur og sensur av andre interessenter. NBA og LeBron kom selv i søkelyset etter at de kritiserte direktøren for Houston Rockets Daryl Morey, som tvitret støtte til Hongkongs løsrivelseskamp. Lebron sa blant annet at "slike utsagn kan skade spillere, ligaen og lag økonomisk, emosjonelt og spirituelt", og senere at han "ikke hadde noen reaksjon på" det som skjedde i Hongkong.

## Referanser


## Eksterne lenker
* 
* 
* 
* 
*
Ring of Brodgar

**Ring of Brodgar** (også **Brogar**) er en forhistorisk steinsetting på øya Mainland på Orknøyene i Skottland. Den ligger på et eid mellom innsjøene Stenness og Harray og har likheter med Stonehenge i England. Det indre av sirkelen er aldri blitt undersøkt nærmere av arkeologer. Man antar at monumentet ble reist rundt år 2500 f.Kr., altså samtidig med Stonehenge og andre forhistoriske monumenter på De britiske øyer og i resten av Europa.

Sirkelen er 104 meter i diameter og er en av de største i Storbritannia. Monumentet bestod opprinngelig av 60 steiner, men bare 27 står igjen i dag.

Formålet med steinsirkelen er ukjent, men man setter den i forbindelse med nærliggende Stones of Stenness og gravstedet Maeshowe.

Ring of Brodgar, Maeshowe, De stående steiner ved Stenness og Skara Brae ble tatt opp på UNESCOs verdensarvliste i 1999 under felles navn Heart of Neolithic.

## Eksterne lenker
* 
* Orkneyjar.com: Side om Ring of Brodgar (engelsk) 
* Stonepage.com: Side om steinsirkeler m.m i Skottland (engelsk)
Haute couture

**Haute couture** (fransk for «høy[ere] søm/kjolesying») er en betegnelse på klær som er individuelt og eksklusivt tilpasset motedesign, kjoler sydd for kunder og i ledende motehus. Betegnelsen oppstod i Paris i Frankrike fra midten av 1800-tallet hvor den franske hovedstaden sentrum for en voksende industri som fokuserte på å framstille antrekk av høy kvalitet, kostbart, ofte uvanlig stoff og sydd med ekstrem oppmerksomhet på detaljer og ferdigstilt av de mest erfarne og dyktige syere – ofte benyttet tidkrevende og håndutførte teknikker. *Couture* oversettes bokstavelig talt fra fransk som «kjolesying», sying eller håndarbeid og brukes også som en vanlig forkortelse for *haute couture* og kan ofte referere til det samme i ånden. *Haute* oversettes bokstavelig talt til «høy» i betydningen «høyverdig», «kvalitet», «høy klasse».

I Paris må *haute couture*-hus være organisert i organisasjonen *[[Chambre Syndicale de la Couture Parisienne]]*, i tillegg til å selge originale modeller som er tegnet og utført av firmaansatte i firmaets egne lokaler. Kolleksjonene må også vises to ganger om året i mannekengoppvisninger.

Betegnelsen *haute couture* vitner om kunstskikkethet og eksklusivitet, og anvendes om en rekke motehus i Europa. Haute couturen ble grunnlagt av Charles Frederick Worth i Paris og ble etablert på andre halvdel av 1800-tallet. Selv om Worth ikke var den første eller eneste designeren som organiserte virksomheten sin på denne måten, ga hans aggressive selvreklame ham titlene «haute coutures far». På begynnelsen av 1900-tallet og rundt første verdenskrig dominerte couturen av Paul Poiret,  deretter fremfor alle av Coco Chanel. På 1930-tallet ble mange couture-hus grunnlagt. Ledende var Christian Diors med hans særpregede stilelement. På 1960-tallet fulgte couture oftere kravene fra den yngre befolkningen og ble mer og mer påvirket av prêt-à-porter.

## Eksempel på ''haute couture''-hus
*Yves Saint-Laurent
*Christian Dior
*Chanel
*Giorgio Armani Privé
*Givenchy
*Paul Poiret
*Christian Lacroix
*Jean Paul Gaultier
*Stephane Rolland

## Referanser


## Litteratur
* Shaeffer, Claire B. (2001): ''Couture Sewing Techniques''. Newtown, Connecticut: Taunton Press. ISBN 978-1-5615-8497-0.
Chambéry

**Chambéry** er en kommune i departementet Savoie i regionen Auvergne-Rhône-Alpes sørøst i Frankrike. Byen ligger 55&nbsp;km nord for Grenoble og 13 syd for Aix-les-Bains. Chambéry er den historiske hovedstaden for det franske departement Savoie. Byen vokste opp omkring slottet Château de Chambéry som ble grunnlagt i 1232 for å vokte de viktige veiene som forbinder Burgund, Sveits og Italia og er også i dag et viktig jernbaneknutepunkt. Chambéry ble først innlemmet i Frankrike i 1860. Byområdet har vokst og omfatter i dag også Barby, som er egen kommune med 3000 innbyggere.

## Kuriosa
Luigi Menabrea, italiensk statsminister mellom 1867 og 1869, var født i Chambéry.

Rousseau tilbrakte i 1730-årene noen av sine lykkeligste stunder i byen, hvoretter han uttalte: *«Hvis det eksisterer et sted i verden, en liten by hvor man kan smake livets sødme i behagelig selskap, så er det Chambéry»*

## Befolkningsutvikling
***Antall innbyggere i kommunen Chambéry***

## Referanser


## Eksterne lenker
* 
* Kommunedata INSEE
* Turist portal (engelsk) 
* Chambéry webcam
Hjellvik Idrettslag

**Hjellvik IL** ble stiftet i 1959.

I 1992 ble fotballgruppen til Hjellvik IL, slått sammen med Valestrand IF. 
Resultatet ble klubben Valestrand Hjellvik FK.

Hjellvik IL holder til på Hjellvik på Osterøy.

Adresse til Hjellvik IL er:
Hjellvik IL 
5281 Valestrandsfossen
Pentland Firth

**Pentland Firth** (skotsk-gælisk: *An Caol Arcach*, «Orkadiske sund) er et sund mellom Orknøyene og Skottland. Det er egentlig et stred eller sund, og ikke en fjord (*firth* = fjord). Det skiller Orknøyene fra Caithness i nordlige Skottland.

## Etymologi

Navnet er antatt å være en forvanskning av det norrøne *Petlandsfjörð*, i betydningen «Petlandsfjord» eller «Piktlandsfjord», en henvisning til den eldre befolkningen, piktere, i området. Navnet er ikke beslektet med Pentland Hills i nærheten av Edinburgh.

Før den norrøne bosetningen fra Norge på Orknøyene, var sundet kjent som «orkenes hav» (engelsk: *Sea of Orcs*), en referanse til den piktiske stammen som bodde på øyene. Deres maritime dyktighet var slik at det var også tilfeller av dette navnet som refererte til havområder for hele vestkysten av Skottland og ned til Kintyre. En versjon av *[[Historia Brittonum]]* fra 800-tallet uttrykte at «britonene fylte opprinnelig hele øya med deres folk fra Den engelske kanal og til orkenes hav.»

## Geografi
Ved Caithness, på den sørlige siden av sundet, som strekker seg fra Dunnet Head i vest til Duncansby Head i øst, mens det på Orknøyene og nordlige siden av sundet strekker det seg fra Tor Ness på Hoy til South Ronaldsay i øst.

Midt på sundet er de to øyer, Stroma og Swona. Den mindre gruppen med ubebodde øyer eller skjær, Pentland Skerries, ligger i øst. Øyene Hoy og South Ronaldsay grenser til sundet i nord og er deler av Orknøyene.

Den nordligste punktet på det skotske fastlandet er Dunnet Head. Det berømte John o' Groats, det nordligste stedet i Storbritannia er også på Caithness’ side, og det samme er byen Thurso og havnen Scrabster i Thursobukten.

## Referanser


## Litteratur
* Watson, W. J. (1994): *The Celtic Place-Names of Scotland*. Edinburgh; Birlinn. ISBN 1-84158-323-5. Første gang utgitt i Edinburgh; The Royal Celtic Society, 1926.

## Eksterne lenker
* 
* Pentland Firth - Tides , tidevann
* Tidal Diagrams, tidevannsdiagram
Duncansby Head

**Duncansby Head** er en odde som markerer den nordøstligste delen av Skottlands fastland. Den ligger nær landsbyen John o' Groats. Pentland Firth ligger i nord og i vest ligger Moray Firth.

Duncansby Head Lighthouse er et fyr på odda som ble anlagt i 1924.

## Se også
* Land’s End

## Referanser


## Eksterne lenker
*
Pentland Skerries

**Pentland Skerries** er en liten øygruppe på fire ubebodde øyer som ligger i sundet Pentland Firth, nordøst for Duncansby Head og sør for South Ronaldsay på Orknøyene.

Den største øyen er Muckle Skerry, som har et fyrtårn. De andre øyene er Little Skerry, Louther Skerry og Clettack Skerry.
Bob Hope Chrysler Classic 2006

**Bob Hope Chrysler Classic 2006** var en golfturnering på PGA-touren som ble arrangert i Palm Springs i California 16. til 22. januar 2006.

Bob Hope Chrysler Classic ble spilt første gang i 1960 under navnet *Palm Springs Golf Classic*. Bob Hope gav sitt navn til turneringen i 1965. Den er kjent for sin «pro-am»-konkurranse, hvor lag med profesjonelle og amatører, hovedsakelig kjendiser, spiller sammen.

Formatet er unikt blant turneringene på PGA-touren. Det spilles over fem dager og fire forskjellige baner. I 2006 var banene *The Classic Club* (7305 yards, par 72), *Bermuda Dunes Country Club* (6927 yards, par 72), *La Quinta Country Club* (7060 yards, par 72) og *PGA West/Arnold Palmer Course* (6950 yards, par 72).

## Pro-am
Publikum har alltid strømmet til Bob Hope Chrysler Classic på grunn av «pro-am»-konkurransen, hvor de profesjonelle golferne spiller på lag med amatører, hovedsakelig kjendiser fra filmbransjen, musikkbransjen og fra andre idretter. Amatørene spiller de fire første dagene; den femte dagen spiller de profesjonelle alene. Amatørene deles inn i lag på tre som spiller sammen alle fire dagene. I 2006 deltok blant andre Samuel L. Jackson (handicap 5), Matthew McConaughey (10), Justin Timberlake (6), Alice Cooper (6), Michael Bolton (11), Mark Wahlberg (5), Carson Daly (9), George Lopez (14), Craig T. Nelson (5) og Yogi Berra (18).

## Resultater

## Eksterne lenker
* 
* Profil på PGATOUR.com
* Celebrity Pro-Am scores
Karl Emanuel I av Savoia

**Carlo Emanuele I av Savoia** (født 12. januar 1562 i Rivoli, død 26. juli 1630), også kalt **den store**, var hertug av Savoia fra 1580 til 1630. Han var eneste barn av Emanuele Filiberto av Savoia og Marguerite, hertuginne av Berry.

Carlo Emanuele giftet seg med Katharina Michaela av Spania (1567–1597), datter av Filip II av Spania og Elisabeth av Valois og hadde følgende ti barn:
*Filip Emanuele (1586–1605) 
*Vittorio Amedeo I av Savoia (1587–1637)
*Emanuele Filibert (1588&ndash;1624), spansk visekonge av Sicilia (1622–1624)
*Maurice, en kardinal (1593–1657)
*Margaret (1589–1655), giftet seg med Francis IV Gonzaga av Mantova
*Isabella (1591–1626), giftet seg med  Alfonso av Este, hertug av Modena
*Maria Apollonia, nonne i Roma (1594– – 1656)
*Francesca Katharina, nonne i Biella (1595–1640)
*Tommaso Francesco, prins av Carignano (1596–1656)
*Giovanna, (1597) 

Han giftet seg ikke igjen etter at konen døde, men ble far til 11 illegitime barn fra 1600 og utover. Elskerinnene var Luisa de Duing, Argentina Provana, Marguerite de Roussilon, Virginia Pallavicino, Anna Caterina Meraviglia og Anna Felizita Cusa.

## Referanser


## Eksterne lenker
* http://genealogy.euweb.cz
Rave

**Rave** er en stor fest eller festival med opptreden fra disc jockeyer (folkemunne kalt DJ) og av og til konsert med artister som spiller elektronisk musikk, særlig elektronisk dansemusikk (EDM). Musikk spilt på rave inkluderer house, trance, techno, drum and bass, dubstep, hardstyle og andre former for elektronisk dansemusikk med akkompagnement av laserlysshow, projekterte bilder, visuelle effekter og røykmaskiner.

Rave-kulturen har sitt opphav i acid house-fester på midten av 1980-tallet i Chicago i USA. Etter Chicago, spredte kulturen seg raskt til resten av USA, Storbritannia, og resten av Europa, og siden til resten av verden.

## Referanser

 
## Litteratur
* Anders C. Gogstad *Klubbkultur*  Kontur forlag 2019 ISBN 9788293053699
Johan Kjølstad

**Johan Kjølstad** (født 9. mars 1983 i Levanger) er en norsk tidligere langrennsløper fra bygda Ekne i Levanger i Nord-Trøndelag. Han spesialiserte seg på sprintlangrenn samt etter hvert langløp, og ble tatt ut i den norske troppen til OL 2006 i Torino og til OL 2010 i Vancouver.

I januar 2005 tok han sin første verdenscupseier i Nové Město. I desember 2007 vant han også sprintrennet i klassisk stil i Kuusamo, Finland. Han har i tillegg to andreplasser og to tredjeplasser.

Kjølstad tok sølv på sprinten i VM i Liberec 24. februar 2009, bak lagkamerat Ola Vigen Hattestad. Han ble verdensmester i lagsprint i klassisk sammen med Ola Vigen Hattestad 25. februar 2009. 

Fra og med sesongen 2012/13 satset han primært på langløp og gikk for det private laget Team United Bakeries. Han ble nummer ti i Vasaloppet 2011 og beste nordmann med nummer fem i Vasaloppet 2012. Han ble nummer to i Vasaloppet 2014, kun spurtslått av sin lagkamerat John Kristian Dahl. Kjølstad vant König Ludwig Lauf og Ski Classics sammenlagt i 2014. Han la opp i 2017.

## Resultater norgescupen i langrenn
### Norgescupen sammenlagt

## Resultater verdenscupen i langrenn
### Verdenscupseire

### Verdenscupseire etapperenn

### Verdenscupen sammenlagt

## Resultater Continental Cup
### Enkeltseire

### Skandinavisk Cup sammenlagt

## Resultater Ski Classics
### Pallplasseringer

### Sammenlagt

## FIS Marathon Cup / FIS Worldloppet Cup
FIS Marathon Cup (fra 2015 FIS Worldloppet Cup) er en serie langløp, i regi av Det internasjonale skiforbundet (FIS).

### Topp 10-plasseringer

### Sammenlagt

## Referanser


## Eksterne lenker
*
Meiji-forfatningen

**Meiji-forfatningen** (jap. 大日本帝国憲法 Dainippon teikoku kempō; oversatt: Det storjapanske keiserrikes forfatning.) var i Japans historie grunnlaget for landets inntreden i det moderne verdenssamfunnet. Den ble vedtatt 11. februar 1889 og trådte i kraft 29. november 1890.

Meiji-forfatningen fastla rammene for de reformene som på alle områder hadde endret det japanske statsvesenet siden landets åpning på midten av det 19. århundre. Det erklærte målet var å bringe Japan på høyde med USA og de europeiske makter.

## Forløp
Med den påtvungne åpningen av Japan mot den vestlige verden i Edo-tiden var shōgunatet Tokugawa kommet under press. Da keiser Kōmei døde i 1867 og sønnen hans Mutsuhito (keisernavn Meiji) fulgte ham på tronen skjedde Meijirestaurasjonen. Den hadde som mål å gjeninnføre et virkelig keiserdømme i Japan.

I den påfølgende tiden i forbindelse med Iwakura-sendebudet – en studiereise foretatt av politikere av høy rang til Europa og Nord-Amerika – ble det innledet omfattende reformer. I 1881 tilkjennegjorde Itō Hirobumi – en av reisens deltagere – at den japanske regjeringen innen 10 år skulle utarbeide en forfatning. Det japanske keiserriket skulle bli til et konstitusjonelt monarki.

## Forfatningens utforming

Itō Hirobumi var president i Rådet for lovforberedelse (*sanji in*) og spilte en vesentlig rolle i utforminingen av den nye forfatningen.  Den rettet seg etter to forbilder: Den britiske og den prøyssiske forfatning. Albert Mosse, dommer i Berlin stilte seg til tjeneste som rådgiver.  Det ble en bitter maktkamp mellom tilhengere av det liberale britiske systemet og det autoritære prøyssiske. Til slutt var det tilhengerne av en forfatning som lånte mest fra den prøyssiske som fikk gjennomslag.  Keiseren ble innrømmet vidtrekkende fullmakter, blant annet den øverste befalingsmyndighet over det militære. Fra den britiske innflytelse kunne man kjenne igjen et parlament med to hus (over- og underhus). Likeså at overhuset var forbeholdt adelige.

Blant moderne elementer i forfatningen var også den dømmende myndighets uavhengighet og grunnleggende borgerrettigheter.

Fastleggingen av det såkalte *ie-systemet* som modell for japansk familieliv hadde vidtrekkende følger for samfunnet. Idealet var en tre-generasjoners familie under ett tak og et klart hierarki under ledelse av et mannlig familieoverhode.

## Varighet
Etter åtte år var forfatningen ferdig utarbeidet, og den trådte i kraft 29. november 1890. Samme dag trådte den japanske nasjonalforsamling for første gang sammen. Meii-forfatningen ble avløst av en ny forfatning i 1947. Denne ble for det meste utarbeidet av den amerikanske okkupasjonsmakten etter at Japans kolonial- og ekspansjonspolitikk hadde ført landet til nederlag i den andre verdenskrig.

## Pekere ut
* Meiji-forfatningens tekst hos Wikisource (japansk)
Lloyd’s of London

**Lloyd's of London** er et britisk forsikringsmarked. Det fungerer som en møteplass der flere kapitalinnskytere, eller «medlemmer», enten individuelle eller selskaper, kommer sammen for å dele og spre risiko.

Forsikringsselskapet er i Norge blant annet kjent for å forsikre den såkalte Millionfisken hvert år, som innebærer at selskapet forhåndsbestemmer en vekt på en sjøørret mellom én og fire kilo og utbetaler én million kroner til den som måtte treffe idealvekta, noe som skjedde for første gang i 2013.

## Historikk
Historien starter med Edward Lloyd som hadde et kaffehus i London fra 1688 til 1726.

## Litteratur
* *[[Cuthbert Heath]]: Maker of the Modern Lloyds of London* by Antony Brown. Illustrert med sort/hvit fotografiske plater av bl.a. Twin Towers i New York, og med forsidebilde i farger av 'The Room' på Lloyds (Originally supplied in cardboard box)
*  *Hazard Unlimited:The Story of Lloyds of Londonl* by Antony Brown
*Raphael, Adam, *Ultimate Risk: the inside story of the Lloyd's catastrophe* (London, Four Walls Eight Windows, 1994, ISBN 978-1568580562)

## Referanser


## Eksterne lenker
*
Krumkake

**Krumkake** er tradisjonell norsk julemat, som dessert gjerne servert med multer eller multekrem.

Krumkaken er den eldste julebaksten vi kjenner til. Opprinnelig var den en påskekake, brukt som nattverd for jødene under den julianske kalenderen, men da vi begynte å bruke den gregorianske kalenderen ble krumkaken en julekake.

Navnet kommer av at man krummer kakene til en konisk form, som et kremmerhus. Krumkaker stekes i egne krumkakejern som ligner noe på vaffeljern. Krumkakene blir i motsetning til vafler bare ca. 1,5 mm tykke. Det eldste krumkakejernet stammer fra 1500-tallet.

Når kakene er nystekte og varme er de myke og kan formes. Da kan de formes med et «krumkakehorn», rulles rundt skaftet på en tresleiv eller legges over bunnen av et glass slik at de blir formet som en skål. Kakene kan serveres tørre, men blir gjerne fylt med krem, bær eller syltetøy. De kan også fyllest med iskrem, og minner om kjeksen som blir brukt til å selge slik is i.

Krumkaker blir spist i Norge og i norske utvandrermiljø, som blant norskamerikanerer i den amerikanske Midtvesten. Det finnes også lignende krumkaker i tysk kultur.

## Referanser


## Litteratur
* Aase Strømstad: *Mat på norsk. Tradisjonsrike retter fra hele landet*, Aschehoug forlag 1985, side 98, ISBN 82-03-11408-3

## Eksterne lenker
* 
*  Oppskrift på krumkaker &ndash; tine.no
Delfiakake

**Delfiakake** er en konfektkake som er laget av kokosfett (den opprinnelige oppskriften er med Delfiafett, derav navnet) og kokesjokolade som hovedingredienser. Det spesielle med Delfiakake er at den ikke trenger å stekes i ovn. Kaken må bare stå kjølig så den stivner. Den lages særlig til jul.

Kaken består av lag av sjokolade, som på grunn av kokosfettet får en fast, men tyggevennlig konsistens, og mellom disse lagene marsipan og søt kjeks, gjerne Per kjeks. Den pyntes gjerne med geletopper. En annen måte å lage den på er å blande all sjokolade- og kokosfettmassen med alt man vil bruke til fyll, det være seg Per kjeks, marsipan, nøtter, tørkede aprikoser, rosiner eller annet.

## Referanser


## Eksterne lenker
*
Frøylandsbekken (Sandnes)

**Frøylandsbekken** er en bekk som renner fra Frøylandsvatnet i Hommersåk i Sandnes kommune, ned til det kunstige tjernet Stemmen, hvor vannet ledes ut i Hommersåkvågen. På 1800-tallet stod kvernhusene på rekke og rad langs Frøylandsbekken. Ett av dem er restaurert, og fremstår i fordums prakt.

På 12 minutter går 10 kilo korn gjennom kverna. Kornet ble i gamle dager fraktet med båt til Stavanger, men i dag er det kun produksjon til demonstrasjonsformål.

Kvernhuset ble åpnet for publikum i 1993, på dagen 100 år etter den tragiske mellarbåtulykken i 1893. Da omkom ti personer under frakt av korn mellom Hommersåk og Stavanger. Disse er minnet med en egen minnestein utenfor kvernhusene.

## Referanser
Riska gamle kirke

**Riska gamle kirke** ligger i tettstedet Hommersåk i Sandnes kommune. Den ble bygget i 1877 og fremstår i dag som et typisk eksempel på 1800-tallets norske, hvite trekirker.

Innvendig er kirken nokså spartansk utstyrt, men de vakre glassmaleriene er et syn verdt. De ble donert av Christian Bjelland. Det var i 1915 at konsulen ville gjøre noe for den bygda han stammet fra. Kunstneren Emanuel Vigeland fikk jobben. To malerier på hver sin side av alteret billedliggjør henholdsvis Kristus på korset og Kristus som sier «Fred være med deg».

Kirken har vært gjenstand for flere ombygginger siden den stod ny i 1877, og lite av det opprinnelige interiøret er bevart. Den ble avløst av en ny Riska kirke i 1999 og brukes derfor bare ved spesielle anledninger. Venneforeningen for Riska gamle kirke har overtatt ansvaret for vedlikehold av det historiske bygget.

Kirken står på fredet grunn.

## Referanser


## Litteratur
* 

## Eksterne lenker
* 
* 
* Riska gamle kirke  hos Lions Club Sandnes
*
Draumir

**Draumir** (2004–) er et norsk band som har gitt ut to album, og som kommer med sitt tredje album i løpet av 2024. Bandets musikk er blitt beskrevet som melodisk, organisk og mollstemt. 

Spellemannnominert i 2006 (Årets nykommer).

## Bandmedlemmer
* Alexandra Bråten – vokal
* Jo Inge Johansen Frøytlog – vokal, tangenter, gitarer

## Diskografi
* *Frozen Moments/Seeking My Distance*, 2005 (EP)(Little Hill/Playground)
* *Draumir*, 2005 (album)(Little Hill/Playground)
* *The Island*, 2007 (album)(Mercury Records/Universal Music)

## Eksterne lenker
* 
* 
*
Nissan Micra

**Nissan Micra** er en bilmodell fra den japanske bilprodusenten Nissan.

## K10 (1982–1992)
Den første utgaven av Micra, med chassiskode K10, ble introdusert i oktober 1982 som en konkurrent til den svært populære Honda City. Micra var ment som en erstatter for Nissans suksessfulle Cherry i «supermini» segmentet. Cherry hadde gradvis blitt større siden introduksjonen og passet ikke lenger inn i dette segmentet. Ved lanseringen var Micra tilgjengelig med en aluminiumsmotor med overliggende kamaksel og motorkode MA10. Modellen fikk en ansiktsløftning i juni 1985, og igjen i mars 1989. De små endringene var bl.a dypere støtfangere, ny grill og hovedlykter samt justeringer i interiørdesignet. Dessuten ble en elektronisk styrt forgasser introdusert, bilen ble tilgjengelig med en større 1,2&nbsp;l motor med 60&nbsp;hk, og den ble også tilgjengelig i en femdørs utgave.

I 1988 lanserte Nissan en begrenset serie med en 0,9&nbsp;l turbomotor på 110&nbsp;hk, produsert i 10&nbsp;000 eksemplarer. Modellen ble levert med enten tretrinns automatgirkasse eller femtrinns manuell.

## K11 (1993–2002)

Andre generasjon Micra, K11, ble lansert i Japan tidlig i 1992, og i Europa i januar 1993. Under panseret satt en ny aluminiumsmotor på 1,0&nbsp;l (CG10DE) eller 1,3&nbsp;l (CG13DE) med doble kamaksler, som yter henholdsvis 54 og 75&nbsp;hk (høyere ytelser i de japanske utgavene).

## K12 (2002–)
K12 ble lansert sent i 2002 med oppdaterte motorer på 1,2&nbsp;l (CR12DE) og 1,4&nbsp;l (CR14DE).
Mercedes-Benz A-Klasse

**Mercedes-Benz A-klasse** (1997–) er en liten familiebil fra tyske Mercedes-Benz i supermini-segmentet. 

Første generasjon (W168, 1997) var tegnet av Steve Mattin (født 1964). Den hadde forhjulsdrift og 5 dører. «Sandwich» sørget for at motor og girkasse skled under gulvet ved en frontkollisjon, istedenfor at de ble dyttet bakover mot kupéen. 

Tilnavnet  «Veltepetter» kom i 1997, etter at den strøk på den såkalte elg-testen. Ifølge rapporten veltet bilen etter en brå unnamanøver for å unngå å treffe «elgen». Mercedes-Benz nektet først for at det var et problem med modellen, men trakk senere tilbake samtlige enheter solgt frem til det tidspunktet (2.600 eks.) og stoppet produksjonen inntil problemet ble løst med å montere stabilitetskontroll samt gjøre en rekke endringer i understellet. Dette sørget for at A-klasse var verdens første småbil med stabilitetskontroll.

Andre generasjon (W169, 2004) kunne også fås med 3 dører. **F-cell** fra 2004 var A-klasse med hydrogendrift.

Tredje generasjon (W176, 2012–18) fikk ifølge Østlendingen kollisjonsvarsling og dobbel-klutsjet automatgir.

Fjerde generasjon (W177, 2018–) har kun dataskjermer og styres ved å si "Hei, Mercedes" for å aktivere det Linux-baserte styringssystemet som føreren prater med (Linguatronic). Den fås med to bensinmotorer (163 og 224 hk) eller en diesel (116 hk) fra rundt 360&nbsp;000 kroner og opp. A-klasse **L sedan** (V177) kommer i 2019, laget i Kina med hele 0,22 i luftmotstand.

A-klasse har vært levert i mange varianter, diesel og bensin, firehjulsdrift (4matic) og med spesialutgaver fra Mercedes-AMG.


Mercedes A 160 Elegance (W168) front 20090926.jpg | W168, 1997–2004
Mercedes-Benz A 180 CDI Elegance (W 169) – Frontansicht (2), 30. März 2011, Wülfrath.jpg | W169, 2004–12
2013 Mercedes-Benz A 200 CDI (W 176) hatchback (2015-06-15) 01.jpg | W176, 2012–18
2018 Mercedes-Benz A200 AMG Line Premium+ 1.3 Front.jpg | W177, 2018–


## Referanser
Roadster

En **roadster** er en toseters åpen bil med vekt på et sportslig utseende og karakter. Det var opprinnelig et amerikansk betegnelse på en toseters bil uten beskyttelse mot været. Bruken har senere spredt seg internasjonalt og betydningen har utviklet seg til også å inkludere toseters cabrioleter.

## Eksempler
* BMW Z4
* Mazda MX-5
* Mercedes-Benz SLK
* Porsche Boxster
* Toyota MR2
* Tesla Roadster

## Referanser
Kupé

**Kupé** (fra fransk *coupé*, «kuttet») er en karosseriutforming for personbiler med 2 seter eller 2+2 seter (to passasjerer foran, to passasjerer bak). Kupéer har som regel to dører, selv om enkelte bilprodusenter også har laget kupéer med fire dører.

En kupé skiller seg hovedsakelig fra en sedan ved interiørvolumet. Ifølge SAE-standarden J1100 er en kupé en bil med et bakre interiørvolum under 0,93&nbsp;m³ (934,6&nbsp;l). Er volumet større enn dette vil bilen teknisk sett være en todørs sedan og ingen kupé, selv om den bare har to dører.

## Referanser
Rotvoll

**Rotvoll** er et område på Nedre Charlottenlund, øst i Trondheim. 

Equinor forskningssenter ble etablert på Rotvoll i 1991. Deler av lærerutdanningen ved NTNU, tidligere Høgskolen i Sør-Trøndelag, avdeling for Lærer- og Tolkeutdanning, ALT holdt til på Rotvoll fram til årsskiftet 2017/2018, da de flyttet til NTNUs campus på Kalvskinnet. Området ligger ved Strindfjorden, og i strandsonen finnes store våtmarksområder som er kjent for sitt rike fugleliv.

## Historie

## Øvre Rotvoll
På Øvre Rotvoll, som grovt sett omfatter områdene sør for Meråkerbanen, drives fortsatt jordbruk. Det er lenge planlagt utbygging av boliger på arealene sør for Rv706 og E6, men planene er per september 2020 ikke vedtatt.

## Steinerskolen, Det Økologiske Hus og Kristoffertunet
 På Nedre Rotvoll ligger, ved siden av Høgskolen og Equinors forskningssenter, Steinerskolen på Rotvoll, Det Økologiske Hus og Kristoffertunet –  et bo og arbeidsfellesskap for psykisk utviklingshemmede, drevet på antroposofisk basis. Kristoffertunet driver et lite biodynamisk gårdsbruk, med drivhus og en grønnsakshage.

Rotvoll er også et stoppested på Meråkerbanen.

## Kilder
*The Travel Diaries of T.R.Malthus, Edited by Patricia James, Cambridge Univrsity Press, 1966
*Strinda bygdebok, bind 1, A. Holbæk Eriksen &Co AS, 1939
*Store norske leksikon

## Eksterne lenker
* Øvre Rotvoll Eiendomsutvikling
Andeler per milliard

**Andeler per milliard**, engelsk **parts per billion** (**ppb**) er en enhet for angivelse av konsentrasjon. En ppb er lik en enhet per milliard, altså en milliarddel. 

En mer vanlig enhet er andeler per million (ppm), *parts per million*, altså milliondel.
Sklinna

**Sklinna** er en øygruppe i Leka kommune i Trøndelag. Sklinna var tidligere et fiskevær og ligger ca. 20&nbsp;km vest for øyen Leka. På Heimøya, den største av øyene, ligger Sklinna fyr, som inntil april 2004 var en bemannet fyrstasjon. Sklinna eies i dag av staten og forvaltes av Direktoratet for Naturforvaltning, Fylkesmannen i Nord-Trøndelag og Kystverket.

Øygruppen hadde fast bosetting frem til 1890-tallet, og det fantes en omfattende bygningsmasse med naust, brygger, rorbuer og fiskarheim. Disse byggene er nå borte og kun bygningene til fyrvirksomhetene står igjen. Her er det fyrvokterbolig, uthus, aggregathus og kaianlegg med naust. Både fyret og de tilhørende bygningene ble fredet i 1999. Bygningsmassen vedlikeholdes av Kystverket og det er jevnlig tilsyn med anlegget. Fiskarheimen i Sklinna ble i 1939 oppkjøpt og i 1941 flyttet til Storvolden på Marøya i Nærøysund, hvor den fremdeles er i bruk som forsamlingshus.

## Fugleliv og naturreservat
Sklinna naturreservat ble opprettet i 2003 «for å bevare et egenartet øy- og skjærgårdsområde ytterst på Namdalskysten, der botaniske, zoologiske og geologiske elementer, så vel på land som i sjø, bidrar til å gi området dets særpreg. Området har stor naturfaglig verdi. Spesiell verdi knytter seg til området som hekkebiotop for en rekke sjøfuglarter, inklusiv alkefuglene». Stedet har internasjonal betydning for enkeltarter og som sjøfuglesamfunn, og fikk i  2011 status som ramsarområde.

Området har et rikt fugleliv og er meget attraktivt for fuglekikkere. Sklinna har Nord-Trøndelags eneste registrerte hekkeområde for lunde, alke, lomvi og havhest, og er et av de få stedene i Norge at lomvibestanden øker.
Bestanden av toppskarv økte betydelig mellom 2000 og 2009, og opptil 3300 hekkende par er telt. Sklinna har dermed sannsynligvis den største toppskarvkolonien i verden.

## Referanser
Nismo

**Nismo** (kort for **Nis**san **Mo**torsport) er Nissans motorsportdivisjon. Nismo ble stiftet i 1984, og har blant annet deltatt i JSPC, Formula Nippon, JTCC, 24 Hours of Le Mans og 24 Hours of Daytona. For tiden konkurrerer de i JGTC (Japan Grand Touring Championship). 

Nismo utvikler og produserer en rekke ettermarkedsdeler for Nissans modeller, inkludert blant annet karosseristyling, aluminiumsfelger, motordeler og understellsdeler.

Nismo produserer deler til de fleste modeller fra Datsun, Nissan og Infiniti.
## Eksterne lenker
*
Per Amdam

**Per Amdam** (født 16. februar 1921 i Molde, død 7. desember 1986 i Oslo) var en norsk filolog (dr.philos.). Han regnes som Norges fremste Bjørnson-kjenner.

Han var lektor ved Molde gymnas og foreleste ved Distriktshøyskolen i Møre og Romsdal. Amdam skrev en rekke bøker og avhandlinger. I mange år var han formann for Bjørnsonforbundet, som i 2003 gikk inn i Bjørnstjerne Bjørnson-Akademiet. Han tok sin doktorgrad på Bjørnson; og hans biografi om ham, *Kunstneren og samfunnsmennesket* (1993) er en av de viktigste biografiene om nasjonaldikteren. Boken *Den unge Bjørnson* ga Amdam lisensiat-graden i filologi (som den første i Norge). 

Amdam var kjent som pedagog og vitenskapsmann. Han medvirket til opprettelsen av Teateret Vårt i Molde. Per Amdams veg i Molde er oppkalt etter ham, og Molde videregående skole deler årlig ut Amdamprisen til den eleven som har utmerket seg best innen hans fagområder: estetiske fag, sosialt engasjement, og med særlig vekt på årets beste særemne i norsk. Amdam har fått en byste etter seg, laget av Ola Stavseng. Han ble i desember 1986 utnevnt til ridder av 1. klasse av St. Olavs orden for sitt virke.

## Bibliografi
* "Den unge Bjørnson" (1960)
* "Bjørnson og kristendommen" (1969, doktoravhandlingen) 
* "Bjørnson og kristenarven" (1977)

## Referanser
Hordaland Fotballkrets

**Hordaland Fotballkrets** er en av kretsene i Norges Fotballforbund. Den består av alle kommuner i Hordaland. I 2007 var ca. 180 klubber medlem av kretsen, med ca. 2&nbsp;700 lag og ca. 35&nbsp;000 spillere.

## Historie
Bergen Fotballkrets var den første fotballkretsen i fylket, og ble stiftet 7. april 1911. Hordaland Fotballkrets ble stiftet 29. januar 1921. Hordaland FK ble delt i Midthordland Fotballkrets og Sunnhordland Fotballkrets i 1933. Midt-Hordland FK ble slått sammen med Bergen FK i 1969. Denne kretsen fikk da navnet *Bergen og Omegn Fotballkrets*. I 1988 ble Bergen og Omegn og Sunnhordland slått sammen, og dannet (igjen) *Hordaland Fotballkrets*.

## Kretsens ledere
**Formenn i Hordaland Fotballkrets (1921-1932):**
* A. Rogde, Hero (1921)
* S. Honve, Voss IL (1922)
* Karl Moberg, Os IL (1923–1924)
* A. Rasmussen, Draug (1925)
* Harald Nordenborg, Stord T&IL (1926–1932)

**Ledere i Hordaland Fotballkrets (1988-):**
* Arne Olav Nilsen, Hald FK (1988–1996)
* Audhild Skare, Fotlandsvåg IL (1997–2012)
* Tore Christian Gjelsvik, Askøy FK (2013–)

## Seriesystemet for menn 2026

### Nasjonale serier

### 4. divisjon

**Antall lag:** 24
**Avdelinger:** 2
**Lag per avdeling:** 12
**Opprykksplasser:** 2
**Nedrykksplasser:** minimum 4

### 5. divisjon

**Antall lag:** 36
**Avdelinger:** 3
**Lag per avdeling:** 12
**Opprykksplasser:** 3
**Nedrykksplasser:** 13-15

### 6. divisjon

**Antall lag:** 40
**Avdelinger:** 4
**Lag per avdeling:** 10
**Opprykksplasser:** 4
**Nedrykksplasser:** 14-16

### 7. divisjon

**Antall lag:** 55
**Avdelinger:** 5
**Lag per avdeling:** 11
**Opprykksplasser:** 5
**Nedrykksplasser:** *ingen*

## Medlemsklubber
### A - F

### G - L

### M - R

### S - Å

## Referanser


## Kilder
* 

## Eksterne lenker
* 
* Status opp - og nedrykk i Hordaland fotballkrets på Fotball.no Oppdatert 3. november 2014.
Straffespark

**Straffespark** er et begrep innen idrettsgrenen fotball. I § 10 (regel 14) i kampreglementet er ordlyden: «Straffespark dømmes mot et lag som har begått en av de ti forseelsene som medfører direkte frispark til motstanderen når forseelsen er begått innenfor eget straffesparkfelt og ballen er i spill».

Straffesparkfeltet avgrenses av to linjer vinkelrett på mållinjen 16,5 meter ut fra hver av målstolpenene og som er bundet sammen med en linje parallell med mållinjen, 16,5 meter fra denne. 

Straffespark tas fra et merke 11 meter foran mål. Bare målvakten og den som skal ta straffesparket har lov til å stå inne i straffesparkfeltet når straffesparket tas. De øvrige spillerne skal være bak ballen, utenfor straffefeltet og minst 9,15 meter fra ballen, dvs. også utfor sirkelbuen som er slått med en radius på 9,15 meter fra straffemerket inntil ballen er i spill, det vil si at den er sparket og beveger seg.

Ved et straffespark skal ballen skytes fremover, det er altså ikke lov å prøve å finte ut keeperen ved å slå et straffespark tilbake til en medspiller. Ballen er i spill fra når ballen blir sparket, og spillere har da lov å bevege seg inn feltet og kan score på en eventuell retur fra stang eller keeper. Spilleren som tar straffesparket har ikke lov til å score på en retur fra stangen. Ballen må ha berørt en annen spiller før straffeskytteren kan berøre ballen igjen.

I kamper der man *må* ha en vinner (for eksempel i utslagsturneringer) kan kamper bli avgjort med såkalt straffesparkkonkurranse, dersom kampen ikke avgjøres etter ordinær tid (ev. ekstraomganger). Her er det ikke lov å score på returer.

## Historie
Oppfinnelsen av straffespark blir kreditert målvakten og forretningsmannen William McCrum i 1890 i Milford, Armagh, Nord-Irland. Det irske fotballforbundet la idéen frem for IFAB og etter mye debatt, vedtok styret idéen 2. juni 1891. Det ble innført i 1891&ndash;92-sesongen.

## Eksterne lenker
* Spilleregler, (''med International Boards offisielle beslutninger'') '''.pdf'''
Barneseksualitet

**Barneseksualitet** vil si utviklingen av seksualiteten og dens følelser i oppveksten. Dette har vært et mye drøftet tema innen psykologi. Barneseksualitet må ikke forveksles med pedofili, som innebærer voksnes seksualitet rettet mot barn.

## Teorier om faser
Sigmund Freud holdt frem teorier om forskjellige avgrensede faser menneskets seksualitet gjennomgår i oppveksten. Teorier om slike faser er ikke allment akseptert i moderne psykologi.

**Den orale fase*, når barna ennå er på spedbarnsstadiet, gir seg utslag i at munnen er senteret for all lyst.
**Den anale fase*, i de første leveår, vil endetarmsåpningen ha betydning for lystopplevelser.
**Den falliske fase*, i tre- til femårsalderen, vil barna være sterkt opptatt av sine egne kjønnsorganer.
**Latensperiode*, i senere barndom, vil seksuelle følelser være lite aktive.
**Den genitale fase*, fra puberteten og resten av livet, vil seksualiteten nå et voksent stadium.
Dødball

**Dødball** har flere betydninger:

* Dødball (ballspill), ballspill som har en del likheter med slåball.
* Dødball (fotball), terminologi innen fotball, situasjon hvor ballen ligger stille for så å bli satt i gang igjen.
Madrasa

Ordet **madrasa** (ofte skrevet **madrasah**, **madrash** eller **medressa**; arabisk: مدرسة) betyr på arabisk «skole». I utgangspunktet betegner det en hvilken som helst skole, enten offentlig, privat eller religiøs.

Mer spesifikt er i muslimske land en madrasa en religiøs skole. Som sådan gir den undervisning i islam i tillegg til allmenne fag. En typisk madrasa tilbyr to ulike kurs: *Hifz* har som mål for studentene å lære koranen utenat (en person som har lært seg hele koranen kalles *hafiz*). *`Alim* fører fram til en mer formell utdanning (*`aalim*) i arabisk, tafsir (tolkning av koranen), sharia (islamsk lov), hadith (Muhammeds utsagn og handlinger), mantiq (logikk) og islams historie. Noen madrasaer tilbyr også kurs i arabisk litteratur – samt allmenn historie, naturvitenskapelige fag, engelsk og andre språk.

For å bli en 'aalim kreves normalt tolv års studier. Mange studenter ved madrasaer utdanner seg videre til imamer.

Madrasaer ligger ofte i umiddelbar nærhet av en moské.

Jami'at al-Qarawiyyin i Fez (grunnlagt i 859) regnes som den eldste madrasa i den muslimske verden – og av noen som verdens eldste universitet.
Kallisto

**Kallisto** eller **Callisto** kan ha flere betydninger:

* Kallisto (mytologi), datteren til Lykaon i gresk mytologi
* Callisto (måne), en av Jupiters måner, oppkalt etter førstnevnte
* 204 Kallisto, asteroide
Sira (tettsted)

**Sira** er et tettsted i Flekkefjord kommune i Agder. Tettstedet har  innbyggere per 1. januar , og ligger ved fylkesgrensen til Rogaland nær europavei 39 omtrent 19 kilometer nord for kommunesenteret Flekkefjord.

## Gamle Bakke kommune
Sira var det største tettstedet i den tidligere kommunen Bakke. Etter en lengre prosess ble denne kommunen lagt inn i Flekkefjord kommune i 1965, sammen med nabokommunene Gyland, Nes og Hidra.

## Samferdsel
### Sira Stasjon
Sira stasjon ligger på Sørlandsbanen. Den er også endestasjon for den nå nedlagte Flekkefjordbanen og var utstyrt med dreieskive for lokomotiver.

### Sirdalsvannet
Sira ligger i sørenden av Sirdalsvannet, og Siraosen har vært et viktig knutepunkt for trafikken til Sirdalen før veinettet ble utbygd. Reisende fra kysten var først fraktet inn til Flikka, landverts til Flikkeid ved Lundevannet, på båt fram til Sirnes, landverts langs elva Sira til Osen, der det ventet en milelang rotur videre til Tonstad. Trafikken på Sirdalsvannet ble etterhvert motorisert, med endestopp i Osen og Tonstad, og lasting og lossing underveis ved behov. (Trafikken er nå gjenopptatt med nyrestaurert båt). Elvestrekningen er blitt mere farbar med båt, etter at både Sirdalsvannet og Lundevatnet ble regulert (mer jevnnivellert) i tilknytning til kraftutbyggingen.

### Kongeveien
En av de eldre kongeveiene fra Kristiansand gikk forbi, for å krysse elva til Tronåsen, der det var mulig å komme videre vestover mot Stavanger via Moi og Drangsdalen/Heskestad.

## Bakke bru

Sira er også kjent for Bakke Bru, som er Norges eldste hengebro. Den går over Siraelva, som renner fra Sirdalsvannet til Lundevatnet i Flekkefjord kommune i Agder. Broa ble åpnet i 1844 som  en del av Vestlandske hovedvei mellom hovedstaden og Stavanger.

## Sira elv
Sira har navnet fra elva Sira (Sirdalselva), som er bygget ut for kraftproduksjon av Sira-Kvina Kraftselskap.

## Krigsfangeleirene

Under andre verdenskrig holdt nazistene krigsfanger flere steder på Sørlandet, særlig i forbindelse med byggingen av Sørlandsbanen. På Sira var det en slik leir som holdt ca. 90 fanger. Den ble lagt til Bakke Idrettsforenings eiendom, og både fotballbanen og klubbhuset ble brukt.

## Referanser
DirectX

**DirectX** er et maskinvaregrensesnitt for å muliggjøre programvareutvikling mot maskinvare på en generell måte. Dette grensesnittet består av flere forskjellige deler, som Direct3D eller DirectInput.
Fordelen med DirectX, er at programvareutvikleren ikke trenger å tenke på hvordan hver del av maskinvaren forventer å motta informasjon, dette ordnes av DirectX og driverne. I tillegg har DirectX et omfattende bibliotek med hjelpefunksjoner som programmereren kan trenge. 
X'en i DirectX sitt navn står for alle de forskjellige API'ene som DirectX samlingen har, der X byttes ut med ønsket funksjon.

## DirectX og underholdning

DirectX blir gjerne også brukt til utvikling av undervisnings- og underholdningsprogrammer (videospill, simulatorer, osv). I disse tilfellene blir gjerne en subkategori av DirectX brukt til å vise 3D-bilder på en 2D-skjerm. Dette kalles Direct3D.

## DirectX API

DirectX er en samling av flere API-er
*Direct3D
Dette er Microsoft sitt proprietære 3D API, som er laget med tanke på maskinvareakselerasjon. Selv om Direct3D støtter programvarerendering, er denne såpass treg at den sjeldent eller aldri er i bruk.
Direct3D ble med i DirectX fra versjon 4
*DirectX Audio
DirectX Audio fungerer som bindeleddet mellom programmer og lydkortet. Dette gjør det mulig for programmer å benytte seg av funksjoner på lydkortet som for eksempel avspilling og opptak av lyd.
DirectX Audio ble navnet på denne delen da DirectSound og DirectSound3D ble satt sammen i DirectX 8
*DirectDraw 
DirectDraw er ikke lenger i bruk, siste oppdatering var i DirectX 7, selv om det finnes managed versjon i DirectX 8.0 og 9.0
Dermed må man enten bruke GDI, GDI+ eller Direct3D til å tegne grafikk.
Ulempen er at mange eldre spill brukte DirectDraw til å vise et ferdigrendret bilde på skjermen, blant annet Unreal brukte denne teknikken.
*DirectShow
DirectShow brukes til å vise lyd og bilde ved bruk av såkalte DirectShow-filtre. Dette er den vanligste formen for dekodere.
Denne delen går også under kodenavnet Quartz
*DirectMusic
DirectMusic er et API for å lage MIDI-musikk.
*DirectPlay
DirectPlay er nettverksstøtten i DirectX
*DirectInput
DirectInput er laget for å gi spill og programmer støtte for joystick, mus, tastatur og joypads. DirectInput begynner å falle bort, og Microsoft anbefaler heller å bruke Windows Messages eller XInput om du bruker Xbox kontrollere.

Alle DirectX API-ene er laget med tanke på maskinvarestøtte, men kan også falle tilbake på programvare, dersom maskinvaren ikke støtter alle nødvendige fasiliteter.
Dette til tross for at denne støtten er fjernet i Direct3D i DirectX 10 under Windows Vista, der skjermkortet enten støtter DirectX 10, eller ikke.

## Referanser


## Eksterne lenker
*
Razz

***Razz*** (egentlig **Rasmus Ott**; født 30. juli 1989 i Klarup ved Aalborg) er en dansk sanger.

Han fikk sitt gjennombrudd i 2002, samme år vant Razz også MGP Nordic med sangen *[[Kickflipper]]*. 

Razz la opp sin karriere i år 2006, men i 2007 ble han vokalist i rockegruppen Airbreak. 

## Diskografi
**Den danske børne melodigrandprix 2002*, Nordic MGP jr, MGP Jul, 
**Kickflipper*
**Kast dine hænder op*

## Referanser


## Eksterne lenker
* 
*
Live and Let Die

**Live and Let Die** kan vise til

*Sangen Live and Let Die av Paul McCartney
*James Bond-filmen *[[Å leve og la dø]]* fra 1973